
ANUNȚ
În perioada 17 august 2026 – 16 decembrie 2026, se desfășoară concursul pentru ocuparea funcțiilor de director şi director adjunct din unitățile de învățământ preuniversitar de stat, conform Ordinului  nr. 4.155 din 18 iunie 2026 pentru aprobarea Metodologiei privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat și a Ordinului nr. 4.622 din 6 august 2026 privind aprobarea calendarului pentru organizarea şi desfăşurarea concursului pentru ocuparea funcţiilor vacante de director şi director adjunct din unităţile de învăţământ preuniversitar de stat, sesiunea august-decembrie 2026, şi pentru aprobarea bibliografiei pentru susţinerea probei scrise din cadrul concursului pentru un număr de 121 posturi de directori și un număr de 46 posturi de directori adjuncți pentru unitățile de învățământ, conform Anexei 1.
Poate participa la concursul pentru ocuparea funcţiei de director sau de director adjunct cadrul didactic care îndeplineşte, cumulativ, următoarele condiţii:
a) este absolvent al învăţământului superior cu diplomă de licenţă sau atestat de echivalare;
b) este titular în învăţământul preuniversitar, având încheiat contract de muncă pe perioadă nedeterminată;
c) are o vechime în învăţământul preuniversitar de minimum 5 ani;
d) are calificativul "Foarte bine" acordat în ultimii 2 ani şcolari încheiaţi lucraţi efectiv la catedră în funcţii didactice şi/sau în funcţii de conducere din unităţi de învăţământ/inspectorate şcolare/casele corpului didactic/Palatul Naţional al Copiilor/Ministerul Educaţiei şi Cercetării ori în funcţii de îndrumare şi control din inspectorate şcolare/funcţii de specialitate specifice din Ministerul Educaţiei şi Cercetării;
e) nu a fost sancţionat disciplinar în anul şcolar curent şi în ultimii 2 ani şcolari încheiaţi lucraţi efectiv la catedră în funcţii didactice sau în funcţii de conducere din unităţi de învăţământ/inspectorate şcolare/casele corpului didactic/Palatul Naţional al Copiilor/Ministerul Educaţiei şi Cercetării ori de îndrumare şi control din inspectorate şcolare/funcţii de specialitate specifice în Ministerul Educaţiei şi Cercetării sau a intervenit radierea de drept a sancţiunii, potrivit art. 248 alin. (3) din Legea nr. 53/2003 - Codul muncii, republicată, cu modificările şi completările ulterioare;
f) nu a fost lipsit de dreptul de a ocupa o funcţie de conducere în învăţământ prin hotărâre judecătorească definitivă de condamnare penală şi nici nu a fost sancţionat disciplinar, cu suspendarea dreptului de a se înscrie la un concurs pentru ocuparea unei funcţii de conducere, conform art. 210 alin. (1) lit. c) din Legea nr. 198/2023, cu modificările şi completările ulterioare, sancţiune neradiată;
g) este apt din punct de vedere medical pentru îndeplinirea funcţiei, conform prevederilor art. 168 din Legea nr. 198/2023, cu modificările şi completările ulterioare;
h) nu a avut statutul de "lucrător al Securităţii" sau "colaborator al Securităţii".

Dosarul de înscriere la concurs se încarcă în aplicaţia informatică dedicată şi conţine obligatoriu următoarele documente, conform Ordinului nr. 4.155 din 18 iunie 2026 pentru aprobarea Metodologiei privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat:

a) curriculum vitae Europass;
b) cerere de înscriere completată şi semnată de candidat, potrivit modelului prevăzut în anexa nr. 1 la prezenta metodologie;
c) cartea de identitate;
d) certificatul de naştere şi, dacă este cazul, certificatul de căsătorie;
e) hotărârile judecătoreşti/alte documente pentru persoana care şi-a schimbat numele din diferite motive, dacă este cazul;
f) actele de studii: diploma de licenţă/atestat de recunoaştere/echivalare emis de Centrul Naţional de Recunoaştere şi Echivalare a Diplomelor (CNRED)/certificat de echivalare;
g) ultimul document de numire/transfer/repartizare ca titular în învăţământul preuniversitar;
h) adeverinţă, eliberată de unitatea de învăţământ în care este titular, pe baza eventualelor documente depuse de candidat, din care să reiasă şi vechimea în învăţământ, obţinerea calificativelor "Foarte bine" în ultimii 2 ani şcolari încheiaţi lucraţi efectiv la catedră şi/sau în funcţii de conducere, îndrumare şi control, după caz, precum şi faptul că nu a fost sancţionat disciplinar în anul şcolar curent, nici în ultimii doi ani şcolari anteriori anului desfăşurării concursului, conform modelului prevăzut în anexa nr. 2 la prezenta metodologie;
i) cazier judiciar din care să reiasă că nu are antecedente penale;
j) certificat medical eliberat conform Ordinului ministrului sănătăţii şi ministrului educaţiei şi cercetării, interimar nr. 55/3335/2026 privind aprobarea modului de acordare a avizelor medicale pentru încadrarea şi menţinerea într-o funcţie didactică, didactică auxiliară sau administrativă, precum şi într-o funcţie de conducere, de îndrumare şi control în învăţământul preuniversitar;
k) declaraţie pe propria răspundere care să ateste că nu a avut statutul de "lucrător al Securităţii" sau "colaborator al Securităţii", conform modelului din anexa nr. 3 la prezenta metodologie;
l) declaraţie pe propria răspundere că nu se află în una dintre situaţiile de incompatibilitate, conform anexei nr. 4 la prezenta metodologie;
m) declaraţie pe propria răspundere privind veridicitatea conţinutului documentelor din dosarul de înscriere la concurs, conform modelului prevăzut în anexa nr. 5 la prezenta metodologie;
n) proiectul planului managerial pentru fiecare dintre funcţiile vizate, realizat în baza planului de dezvoltare instituţională, respectiv a planului de acţiune al şcolii, în cazul unităţilor de învăţământ din filiera tehnologică, în vigoare;

 Pentru funcţiile care necesită condiţii speciale, dosarul de înscriere cuprinde, după caz și următoarele documente:
a) documentul privind îndeplinirea condiţiilor prevăzute la art. 3 alin. (3) la prezenta metodologie, pentru unităţile de învăţământ special şi centrele şcolare pentru educaţie incluzivă;
b) documentul justificativ privind îndeplinirea condiţiei prevăzute la art. 3 alin. (4)-(5), pentru unităţile de învăţământ cu predare integrală în limbile minorităţilor naţionale sau cu secţii de predare în limbile minorităţilor naţionale, în care sunt normate una sau mai multe funcţii de director adjunct;
c) avizele prevăzute la art. 32 alin. (2) şi (3) la prezenta metodologie, respectiv în cazul unităţilor de învăţământ cu predare în limbile minorităţilor naţionale şi al celor cu secţii de predare în limbile minorităţilor naţionale în care sunt normate una sau mai multe funcţii de director adjunct, avizul favorabil, scris şi motivat al organizaţiei care reprezintă minoritatea respectivă în Parlamentul României sau, dacă minoritatea nu are reprezentare parlamentară, cu consultarea Grupului parlamentar al minorităţilor naţionale, iar în cazul seminarelor şi liceelor teologice,  avizul favorabil, scris şi motivat al cultului respectiv.
Adeverinţă, eliberată de unitatea de învăţământ în care este titular, pe baza eventualelor documente depuse de candidat, din care să reiasă şi vechimea în învăţământ, obţinerea calificativelor "Foarte bine" în ultimii 2 ani şcolari încheiaţi lucraţi efectiv la catedră şi/sau în funcţii de conducere, îndrumare şi control, după caz, precum şi faptul că nu a fost sancţionat disciplinar în anul şcolar curent, nici în ultimii doi ani şcolari anteriori anului desfăşurării concursului, conform modelului prevăzut în anexa nr. 2 la prezenta metodologie, se eliberează de conducerea unităţii de învăţământ, la cererea candidaţilor, în maximum 5 zile lucrătoare de la solicitare, conform dispozițiilor prevăzute ăn art. 15, alin. 4 din Metodologia privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat.
        
BIBLIOGRAFIA pentru susţinerea probei scrise din cadrul concursului pentru ocuparea funcţiilor vacante de director şi director adjunct din unităţile de învăţământ preuniversitar de stat,sesiunea august-decembrie 2026
	Titlu
	Capitole/Secţiuni relevante

	Legislaţie

	Legea învăţământului preuniversitar nr. 198/2023, cu modificările şi completările ulterioare
	Titlul I (integral) 
Titlul III (capitolele IX, X, XI, XIII, XIV, XVI)

	Regulamentul-cadru de organizare şi funcţionare a unităţilor de învăţământ preuniversitar, aprobat prin Ordinul ministrului educaţiei nr. 5.726/2024, cu modificările şi completările ulterioare
	Integral

	Cadrul de Referinţă al Curriculumului Naţional din România pentru învăţământul preuniversitar, aprobat prin Ordinul ministrului educaţiei şi cercetării nr. 4.137/2026
	Capitolul 10. Managementul curriculumului la nivelul şcolii (pag. 30-34)

	Profilul profesional al managerului şcolar, aprobat prin Ordinul ministrului educaţiei şi cercetării nr. 3.934/2026
	Integral

	Lucrări ştiinţifice

	Bush, T. (2015), Leadership şi management educaţional. Teorii şi practici actuale, Editura Polirom, Iaşi
	Capitolele 1, 2, 3

	Hattie, J. (2024), Învăţarea vizibilă, Editura Polirom, Iaşi
	Capitolul 9



   CALENDARUL pentru organizarea şi desfăşurarea concursului pentru ocuparea funcţiilor vacante de director şi director adjunct din unităţile de învăţământ preuniversitar de stat, sesiunea august-decembrie 2026

	Data
	Activitatea

	17 august 2026
	Anunţarea concursului (publicarea funcţiilor vacante de director şi director adjunct din unităţile de învăţământ preuniversitar de stat cu personalitate juridică cuprinse în reţeaua şcolară aferentă anului şcolar 2026-2027, pentru care se organizează concursul)

	1-4 septembrie 2026
	- Constituirea comisiei naţionale de monitorizare şi coordonare a concursului 
- Constituirea la nivelul fiecărui inspectorat şcolar a comisiei de organizare a concursului

	7-9 septembrie 2026
	Transmiterea de către inspectoratele şcolare către consiliile profesorale ale unităţilor de învăţământ, autorităţile locale şi companii/universităţi a solicitărilor de desemnare a membrilor şi supleanţilor în comisiile de evaluare a probei de interviu, precum şi a membrilor comisiilor de soluţionare a contestaţiilor, în cazul companiilor/universităţilor

	Până la data de 7 octombrie 2026
	Înregistrarea la inspectoratele şcolare a listelor persoanelor desemnate ca membri/supleanţi în comisiile de evaluare a probei de interviu, respectiv membri în comisiile de soluţionare a contestaţiilor, în cazul companiilor/universităţilor

	Până la data de 9 octombrie 2026
	Emiterea deciziilor de constituire a comisiilor de evaluare a probei de interviu şi a comisiilor de soluţionare a contestaţiilor 

	14 septembrie-  2 octombrie 2026 
	Depunerea dosarelor de înscriere la concurs

	15 septembrie-7 octombrie 2026
	Verificarea dosarelor de înscriere la concurs

	7 octombrie 2026
	Afişarea listei candidaţilor care îndeplinesc condiţiile de înscriere, precum şi a listei candidaţilor cu dosare incomplete sau care nu îndeplinesc condiţiile de înscriere la concurs

	7-9 octombrie 2026 
	- Înregistrarea solicitărilor candidaţilor cu dosare incomplete (în maximum 24 de ore de la afişarea listei) 
- Remedierea eventualelor erori la etapa de verificare a dosarelor de înscriere

	9 octombrie 2026 
	Afişarea listei finale a candidaţilor admişi, respectiv respinşi după verificarea dosarelor de înscriere

	12 octombrie 2026
	- Stabilirea centrului/centrelor de concurs în vederea desfăşurării probei pentru evaluarea de competenţe, precum şi a probei scrise 
- Repartizarea candidaţilor pe centre

	13 octombrie 2026
	- Desfăşurarea probei pentru evaluarea de competenţe în cadrul căreia se testează capacităţile şi aptitudinile personale ale candidatului 
- Afişarea rezultatelor la proba pentru evaluarea de competenţe

	13-14 octombrie 2026
	Depunerea contestaţiilor la proba pentru evaluarea de competenţe (în termen de 24 de ore de la comunicarea rezultatelor)

	15 octombrie 2026 
	- Soluţionarea contestaţiilor la proba pentru evaluarea de competenţe 
- Afişarea rezultatelor finale la proba pentru evaluarea de competenţe

	20 octombrie 2026 
	- Desfăşurarea probei scrise 
- Afişarea rezultatelor la proba scrisă

	20-21 octombrie 2026
	Depunerea contestaţiilor la proba scrisă (în termen de 24 de ore de la comunicarea rezultatelor)

	22 octombrie 2026
	- Soluţionarea contestaţiilor la proba scrisă 
- Afişarea rezultatelor finale la proba scrisă

	21-23 octombrie 2026
	Transmiterea către preşedinţii comisiilor de evaluare a probei de interviu a proiectelor planurilor manageriale şi a proiectelor planurilor de acţiune ale candidaţilor cu drept de susţinere a probei de interviu

	21 octombrie-4 noiembrie 2026
	Evaluarea administrativă a proiectelor planurilor manageriale şi a proiectelor planurilor de acţiune de către comisiile de interviu

	23 octombrie-5 noiembrie 2026
	Depunerea contestaţiilor pentru etapa de evaluare administrativă a proiectelor planurilor manageriale/planurilor de acţiune (în termen de 24 de ore de la afişarea rezultatelor)

	Până la data de 9 noiembrie 2026
	Soluţionarea contestaţiilor la etapa de evaluare administrativă a proiectelor planurilor manageriale/planurilor de acţiune

	10 noiembrie
	Afişarea rezultatelor finale ale etapei de evaluare administrativă a proiectelor planurilor manageriale/planurilor de acţiune

	10-11 noiembrie
	Programarea probelor de interviu pentru candidaţii cu drept de susţinere a etapei a doua a probei de interviu

	12-27 noiembrie 2026
	Desfăşurarea probelor de interviu

	12 noiembrie-2 decembrie 2026
	Depunerea contestaţiilor la proba de interviu (în termen de maximum 24 de ore de la afişarea rezultatelor)

	Până la data de 7 decembrie 2026 
	Soluţionarea contestaţiilor la proba de interviu

	9 decembrie 2026
	Afişarea rezultatelor finale ale concursului

	10 decembrie 2026 
	Exprimarea opţiunilor candidaţilor declaraţi admişi pentru mai multe funcţii/unităţi de învăţământ

	11 decembrie 2026 
	Validarea rezultatelor finale în consiliul de administraţie al inspectoratului şcolar

	Până la data de 16 decembrie 2026
	Emiterea şi comunicarea deciziilor de numire, cu intrare în vigoare de la 1 ianuarie 2027 

